jkorsvik/nowiki_second_scrape_merged huggingface dataset:
El 12

El 12 var en elektrisk lokomotivtype som ble brukt på Ofotbanen for å trekke malmtog. 


== 2-seksjonslok ==
Etter 2. verdenskrig økte malmtransporten på Malmbanen, og det svenske malmbolaget regnet med en 50 % økning utover tidligere største årskvantum. For å få til det måtte banen enten bygges ut med dobbeltspor, eller lokomotivenes trekkraft økes med 50 %. Man valge å løse dette ved å gjøre noe med lokomotivenes trekkraft. Dette ble gjort ved enten å koble sammen eldre lokomotivtyper eller ved å bygge nye, kraftigere lokomotiver. Ved NSB koblet de sammen de eldre lokene av typene El 3 og El 4.
På svensk side av Malmbanen hadde Statens Järnvägar bestilt tolv såkalte Dm-lokomotiver i desember 1952, og NSB fulgte etter og kjøpte lok av samme type og kalte dem El 12. Ved sin lansering var dette verdens største elektriske lokomotiv. Dette var såkalte halvlokomotiver slik som El 3. Det vil si at hver lokomotivseksjon har førerrom i bare én ende. To og to halvlokomotiver kobles da sammen mot hverandre slik at et dobbeltlok dermed får førerrom i hver ende slik et vanlig elektrisk lokomotiv. De første seks lokomotivseksjonene ble levert i 1954 og NSB bestilte to lokomotiver til som ble levert i 1957. De åtte seksjonene fikk numrene 2113 til 2120.


== 3-seksjonslok ==
I 1960-årene var det igjen behov for å øke togvekten, særlig ved innføring av nye 4-akslede malmvogner. Statens Järnvägar møtte det behovet ved å bygge en føreromløs lokomotivseksjon for litra Dm som ble plassert mellom de to halvlokomotivene. Dermed økte trekkraften med 50 % og den "nye" loktypen ble benevnt Dm3 og fikk akselrekkefølgen 1'D+D+D1'. Den nye mellomdelen ble rimeligvis ikke utstyrt med løpeaksel. 
NSB valgte en kombinert løsning: ombygging av eldre lok og anskaffelse av nye. Nybyggingen skjedde ved å anskaffe lok type El 15. Ombyggingen skjedde med å endre på lokene av type El 12. I stedet for å gjøre slik svenskene som bygde en ny midtseksjon, tok de et halvlok og plasserte det i midten, slik at den samlede akselrekkefølgen ble 1'D+1'D+D1'. For å få til det, måtte lokene ombygges ved overgangen mellom seksjonene slik at det som tidligere var endene uten førerrom som gikk mot hverandre fast, nå også måtte kunne kobles til en front. Teknisk fungerte dette, men estetisk så dette noe rart ut, og en 3-seksjons norsk El 12 ble derfor lengre enn en svensk Dm 3, selv om de funksjonelt var omtrent identiske. Siden mellomseksjonen på Dm 3 ikke hadde løpeaksel eller et uvirksomt førerrom, ble samlet adhesjonsvekt for Dm 3 243,2 tonn og samlet vekt 273,2 tonn, mens det tilsvarende tallet for El 12 med 3 seksjoner er 240 tonn og 285 tonn.


== Utfasing ==
De første El 12 ble tatt ut av tjeneste mellom 1989 og 1990, de siste ble utrangert i 1992. To sett er bevart, 12 2113 + 12 2115 er gitt til Malmbanans Vänner mens 12 2119 + 12 2120 er overtatt av Ofotens museum.


== Galleri ==

		
		


== Referanser ==


== Eksterne lenker ==
El 12 – NJK Materielldatabasen
El 12 – Jernbane.net
Norrbottens Järnvägsmuseum: Elektriskt malmtågslok NSB El12 2113-2115
Norrbottens Järnvägsmuseum: Ellok SJ littera Dm3 nr 976-977-978 Besøkt 13. mai 2014
Gustaf Åkerhielm

Johan Gustaf Nils Samuel Åkerhielm af Margaretelund (født 24. juni 1833 i Stockholm, død 2. april 1900 i Stockholm) var en svensk politiker, han var Sveriges statsminister 1889–91.


== Referanser ==


== Eksterne lenker ==
(no) Gustaf Åkerhielm hos Norsk senter for forskningsdata
Bygdesang

Bygdesang er en sang som lovpriser hjembygda eller grenda. Bygdesangen blir ofte sunget på 17. mai ved skoleavslutning eller i andre høytidelige sammenhenger. De fleste norske bygder har minst en bygdesang, men bruken av bygdesangene er blitt mindre vanlig.
Bygdesangene er oftest bare kjent i bygda, men kan også bli brukt av utflyttere.
Gillis Bildt

Didrik Anders Gillis Bildt (født 16. oktober 1820 i Stockholm, død 22. oktober 1894) var en svensk politiker. Han var Sveriges statsminister fra 1888 til 1889.
Han er tippoldefar til Carl Bildt, som var statsminister fra 1991 til 1994.


== Referanser ==
Fallselva

Fallselva er en elv i Søndre Land i Innlandet. Den renner fra innsjøen Trevatna (384 moh.) vestover ut i Randsfjorden (135 moh.). Elven renner rolig de første kilometrene, men faller så bratt gjennom fosser og stryk ned mot Randsfjorden.
I Skrankefossen ligger Fall kraftverk, drevet av VOKKS.
Fallselva ble benyttet til tømmerfløtning fra tidlig på 1800-tallet, inntil tømmeret ble ført over på en tømmerrenne fra 1901.  Den har også drevet en del industrianlegg.
Det finnes ørret i elven. Forøvrig finnes det også ferskvannsmusling i elva, på grunn av denne må det føres en minimumsvannføring i elva.


== Fotnoter ==


== Referanser ==
Ernesto Cardenal

Ernesto Cardenal Martínez (født 20. januar 1925 i Granada i Nicaragua, død 1. mars 2020 i Managua) var en katolsk prest og dikter. I 1970- og 1980-årene var han en av Latin-Amerikas mest kjente frigjøringsteologer. 


== Liv og virke ==


=== Bakgrunn ===
Pedro Joaquín Chamorro var hans nevø. Han begynte sin skolegang i Léon, og ble så elev ved jesuittenes kollegium i Granada.
Fra 1943 til 1947 studerte han ved Universidad Nacional Autonoma i Mexico, deretter til 1949 ved Columbia University i New York. Fra 1949 og 1950 reiste han i Italia, Spania og Sveits. Ved slutten av 1950-årene studerte han teologi i Mexico og Columbia.


=== Opposisjon ===
Nicaragua var et diktatur fra 1935 til 1979. I 1950-årene var Cardenal aktiv i kampen mot diktaturet, som medlem av den opposisjonelle ungdomsbevegelse UNAP. I 1954 var han med på et forsøkt opprør mot diktatoren Anastasio Somoza García. Planene ble røpet og mange av hans venner døde da myndighetene slo ned på opposisjonen. Cardenal unnslapp med nød og neppe massakren. Han fortsatte å kritisere diktatoren med litterære midler, blant annet med et smededikt om hans far «Tacho» Somoza. I 1956 måtte han forlate landet. 


=== Munk ===
Han flyktet til USA og levde fra 1957 et munkeliv i trappistklosteret Gethsemani i Kentucky. I 1960-årene vendte han tilbake og grunnla et kristent fellesskap på Solentiname, en liten øygruppe i Nicaraguasjøen. Han ble ordinert til prest i 1962.


=== Politiker ===
Han deltok i den folkelige oppstanden som til slutt felte diktatoren i 1979, og ble kulturminister i den nye, revolusjonære regjeringen som utgikk fra sandinistene (FSLN). Diktene og tekstene hans er oversatt til mange språk. 
Den 4. februar 1984 suspenderte pave Johannes Paul II Cardenal a divinis på grunn av at Cardenal nektet å trekke seg fra sitt politiske verv. Denne suspensjonen stod ved lag til den ble opphevet av pave Frans i februar 2019.Cardenal forble kulturminister til 1987, da hans ministerium ble stengt av økonomiske grunner. 
Cardenal forlot FSLN i 1994 i protest mot den autoritære retning som Daniel Ortega tok partiet, men insisterte på at han beholdt sine venstreradikale overbevisninger intakt.Han var blant rådgiverne for TV-stasjonen TeleSUR.


== Referanser ==


== Litteratur ==
Helmut H. Koch (1992). Ernesto Cardenal. München: edition text + kritik. «Schreiben andernorts» 
Guido Heinen (1995). „Mit Christus und der Revolution“. Geschichte und Wirken der „iglesia popular“ im sandinistischen Nicaragua (1979–1990). Stuttgart u. a.: Kohlhammer Verlag. s. 344. «Münchner Kirchenhistorische Studien 7; Münchener Universitätsschriften» 
Carl-Jürgen Kaltenborn (1981). "Auferstehung für die Völker. Prosa und Lyrik von Ernesto Cardenal. Mit einer Einführung. Berlin: Union Verlag. 
William Rowe: Ernesto Cardenal. Eros, Glaube und die Folgerichtigkeit des Epischen. In: Nana Badenberg, Florian Nelle, Ellen Spielmann (Hg.): Exzentrische Räume. Festschrift für Carlos Rincón. Verlag Hans-Dieter Heinz, Stuttgart 2000. ISBN 3-88099-678-4. S. 209–228.
Robert Themptander

Oscar Robert Themptander (født 14. februar 1844 i Stockholm, død 30. januar 1897 i Stockholm) var en svensk politiker, han var Sveriges statsminister 1884–88. Han er fremdeles tidenes yngste svenske statsminister kun 40 år og 3 måneder gammel ved innsettelse.


== Referanser ==
VOKKS

VOKKS (Vestoppland kommunale kraftselskap) er et kraftselskap som eies av Etnedal (33,3 %) og Nordre land kommuner (66,7 %). Selskapet har kontor på Dokka i Nordre Land. VOKKS Kraft AS eier og driver flere småkraftverk i Åvellavassdraget, Fallselva, Hunnselva og Stokkelva.


== Historie ==
I 1924 sto Åvella kraftverk ferdig.


=== Kraftverkene ===
Høgfallet kraftverk
Vestbakken kraftverk
Breiskallen kraftverk
Åmot kraftverk
Brufoss kraftverk
Skrankefoss kraftverk (ute av drift fra og med 2009)
Åvella kraftverkLinderuddammen hadde vært inntaksdamm for Skrankefoss kraftverk. Høsten 2007 startet byggingen av Fall kraftverk, som skulle utnytte et fall på 238 meter fra Linderuddammen til Randsfjorden. Fall kraftverk ligger i Fallselva i Drammensvassdraget, og ble bygget for å avløse Skrankefoss kraftverk fra tidlig i 2009.


=== Vannmagasiner ===
Trevatna
Akksjøen
Einafjorden


== Referanser ==


== Eksterne lenker ==
VOKKS AS
NVE
Carl Johan Thyselius

Carl Johan Thyselius (født 8. juni 1811 i Österhaninge, Södermanlands län, Sverige, død 11. januar 1891) var en svensk politiker og Sveriges statsminister fra 1883 til 1884.


== Referanser ==
Cheltenham Town FC

Cheltenham Town Football Club er en engelsk fotballklubb. Klubben ble stiftet i 1892, og kvalifiserte seg til The Football League i 1999. «The Robins», som er kallenavnet til Cheltenham Town, spiller hjemmekampene sine på Whaddon Road i Cheltenham. Byen Cheltenham ligger i den engelske regionen Sørvest-England.


== Meritter ==
FA Trophy (1): 1998
Conference National (1): 1998/1999.
Southern League (1): 1985.
Southern League, Midland Division (1): 1983.
Beste ligaresultat: Nr 17 i Football League One i 2006/2007.
Beste resultat i FA-Cupen: 5. runde i 2001/2002.
Beste resultat i Ligacupen: 2. runde i 2002/2003 og 2005/2006.


== Referanser ==


== Eksterne lenker ==
(en) Offisielt nettsted 
(en) Cheltenham Town F.C. – kategori av bilder, video eller lyd på Commons 
(en) Klubbens offisielle hjemmeside
(en) Oversikt over klubbens resultater i liga og cup
(en) Side om klubben fra BBC Online
Arvid Posse

Arvid Rutger Fredriksson Posse (født 15. februar 1820 i Helsingborg i Sverige, død 24. april 1901 i Stockholm) var en svensk politiker som var Sveriges statsminister fra 1880 til 1883.


== Referanser ==
Louis Gerhard De Geer

Louis Gerard De Geer (født 18. juli 1818 på Finspång slott i Östergötlands län, Sverige, død 24. september 1896 på Hanaskogs slott i Skåne) var en svensk friherre, liberal politiker og embetsmann. Han var riksdagsmann 1853–1888, justitiestatsminister 1858–1870 og 1875–1876, justitieminister 1876–1879 samt Sveriges første statsminister 1876–1880. De Geer regnes som skaperen av riksdagsordningen som for en stor del gjaldt i Sverige fra slutten av 1800-tallet og frem til grunnlovsreformene på begynnelsen av 1970-tallet.


== Hedersbetegnelse ==
Etter De Geers avgang som statsminister i 1880 stemte riksdagen igjennom at han skulle få hele statsministerlønnen (18 500 kroner) i pensjon, med begrunnelsen "För De Geers förtjänster om det allmänna".De Geer fikk en stor mengde hedersbetegnelser. I 1859 ble han æresmedlem i Kungliga Vitterhets Historie och Antikvitets Akademien, i 1862 ble han medlem av Svenska akademien (på stol 17 etter Anders Magnus Strinnholm) og av Kungliga Vetenskapsakademien samt i 1863 æresmedlem i Kungliga Vetenskaps- och Vitterhetssamhället i Göteborg, i 1882 æresmedlem av Kungliga Fysiografiska Sällskapet i Lund og i 1883 av Kungliga Vetenskaps-Societeten i Uppsala. 
5. mai 1860 mottok han Serafimerordenen.


== Referanser ==


== Eksterne lenker ==
 Wikiquote: Louis De Geer (1818-1896) – sitater

De Geer om politiske partier
Hela selvbiografien Minnen (1892)
De Geer, Louis i Herman Hofberg, Svenskt biografiskt handlexikon (2. utgave, 1906)
Sami Vänskä

Sami Vänskä (født 26. september 1976) spilte bass i det finske metalbandet Nightwish, fra 1998 til 2001.
Var med i bandet til Tuomas Holopainen  sa at han ikke kunne jobbe med ham lenger og fikk deretter manager Ewo Pohjola
til å fortelle Sami det. Det tok lang tid før de kom på talefot igjen, men nå er de gode venner igjen.


== Referanser ==


== Eksterne lenker ==
(en) Sami Vänskä på Discogs 
(en) Sami Vänskä på MusicBrainz 
(en) Sami Vänskä på Encyclopaedia Metallum 
(en) Sami Vänskä på AllMusic
Pretties for You

Pretties for You er et album av Alice Cooper, sluppet 1969. Dette var bandets debutalbum, et album som aldri slo gjennom.


== Sporliste ==
«Titanic Overture» – 1:12
«10 Minutes Before the Worm» – 1:39
«Sing Low, Sweet Cheerio» – 5:42
«Today Mueller» – 1:48
«Living» – 3:12
«Fields of Regret» – 5:44
«No Longer Umpire» – 2:02
«Levity Ball» (live at the Cheetah) – 4:39
«B.B. on Mars» – 1:17
«Reflected» – 3:17
«Apple Bush» – 3:08
«Earwigs to Eternity» – 1:19
«Changing Arranging» – 3:03


== Eksterne lenker ==
(en) Pretties for You på Discogs 
(en) Pretties for You på MusicBrainz 
(en) Pretties for You på AllMusic
Asbjørn Krokstad

Asbjørn Krokstad (født 21. mai 1931 i Verdal, død 31. juli 2017 i Trondheim) var en norsk vitenskapsmann, kjent for sine bidrag innen akustikk.  Han var også en anerkjent dirigent og musiker (trombone, kontrabass og cello). 
Han var utdannet i svakstrøm ved Norges teknisk-naturvitenskapelige universitet (NTNU) (1953–1957), var stipendiat ved Kungliga Tekniska högskolan, dr.ing. ved NTNU (1964), arbeidet ved Tandbergs Radiofabrikk (1968–1970), før han ble professor i akustikk ved Institutt for teleteknikk ved NTNU (1970–2017).  Krokstad arbeidet hovedsakelig med romakustikk, musikkinstrumenter, elektroakustikk, hørsel og høreapparater og ledet akustikk-komiteen for Grieghallen i Bergen.Krokstad ble tidlig med i «Hallems trio» i heimbygda, samt diverse brassband, før han begynte ved Trondheim Musikkskole (1952) og  ble aktiv i Trondheim Symfoniorkester på kontrabass (1953–59).  Senere fikk han dirigentdebut med det samme (1958), samt deltok i Bodega Band. Krokstad ble utnevnt til kommandør av Polyhymnia for hans fortjenester for Studentersamfundets Orkester. Han utga dessuten boken Å dirigere korps, kor og orkester (1963) og har også dirigert for Trøndelag Teater i perioder.


== Familie ==
Han var onkel til trommeslager Steinar Krokstad.


== Referanser ==


== Eksterne lenker ==
(no) Publikasjoner av Asbjørn Krokstad i BIBSYS
(no) Publikasjoner av Asbjørn Krokstad i forskningsdokumentasjonssystemet CRIStin finnes ved NTNU Universitetsbiblioteket
Asbjørn Krokstads privatarkiv finnes ved NTNU Universitetsbiblioteket
Prosedyre (jus)

Prosedyre er et fremmedord for framgangsmåte. I rettslig sammenheng brukes ordet særlig om sluttinnlegget fra en prosessfullmektig, eller parten selv dersom vedkommende ikke har prosessfullmektig, under en hovedforhandling i retten eller i visse andre rettsmøter. 
Prosedyre brukes også som betegnelse på en argumenterende uttalelse, i motsetning til rene spørsmål (for eksempel til parter, vitner og sakkyndige under en rettssak), eller i motsetning til konstateringer av uomtvistede faktiske eller rettslige forhold.
Salomon Kalou

Salomon Armand Magloire Kalou (født 5. august 1985) er en ivoriansk fotballspiller som fra 2. april 2021 er klubbløs.
Før Kalou kom til Chelsea, spilte han for Feyenoord. Kalou ble hentet til Chelsea sommeren 2006 etter å ha scoret 20 mål på èn sesong for Feyenoord. 20-åringen signerte en 3-årskontrakt.
Kalou debuterte for Chelsea i Community Shield-finalen mot Liverpool i august 2006 (1–2), og scoret sitt første mål for Chelsea i en ligacupkamp mot Blackburn Rovers i oktober 2006.


== Referanser ==


== Eksterne lenker ==
Offisielt nettsted 
(en) Salomon Kalou – kategori av bilder, video eller lyd på Commons 
(de) Salomon Kalou – Munzinger Sportsarchiv 
(en) Salomon Kalou – Olympedia 
(en) Salomon Kalou – Sports-Reference (OL-resultater – arkivert) 
(en) Salomon Kalou – FIFA 
(fr) Salomon Kalou – LÉquipe 
(en) Salomon Kalou – Transfermarkt 
(en) Salomon Kalou – national-football-teams.com 
(en) Salomon Kalou – WorldFootball.net 
(en) Salomon Kalou – Soccerbase.com 
(en) Salomon Kalou – FootballDatabase.eu
Al Jean

Al Jean (født 9. januar 1961 i Farmington Hills i Michigan) er en amerikansk manusforfatter og humorist, mest kjent for sitt arbeide med The Simpsons.
Han har studert ved Harvard University.
Han har skrevet for de amerikanske humormagasinene National Lampoon, The Tonight Show, ALF og PJs. I 1994, sammen med Mike Reiss, startet han serien The Critic.


== Annet ==
Han har gått på Farmington Hills Harrison High School. Det er blitt sagt at noen av lærerne har vært til inspirasjon for noen av karakterene i Simpsons.
Sesong 18 av Simpsons vil være Al Jeans sjette sesong som manusforfatter. Med sesong 3 og 4, som var skrevet i samarbeid med Mike Reiss, har han vært med på å skrive til sammen åtte sesonger av serien, noe som er mest av alle seriens manusforfattere.


== Eksterne lenker ==
(en) Al Jean på Internet Movie Database 
(da) Al Jean på Filmdatabasen 
(fr) Al Jean på Allociné 
(en) Al Jean på AllMovie 
(en) Al Jean hos The Movie Database 
(en) Biografi på thesimpsons.com
Easy Action

Easy Action er et album av Alice Cooper, som ble utgitt av Bizzare i 1970. Dette var bandets andre album, og det siste som ble spilt inn i regi av Frank Zappa. Easy Action viste et modnet rockeband som var gått fra å spille enkel, psykedelisk garasjerock og over til litt mer sofistikert hardrock. Besetningen fikk hjelp av Neil Young og produsenten David Briggs, og albumet er et perfekt dokument på et kommende 70-talls-storbands utvikling.


== Sporliste ==
«Mr. and Misdemeanor» – 3:10
«Shoe Salesman» – 2:39
«Still No Air» – 2:34
«Below Your Means» – 6:54
«Return of the Spiders» – 4:32
«Laughing at Me» – 2:16
«Refrigerator Heaven» – 2:01
«Beautiful Flyaway» – 3:09
«Lay Down and Die, Goodbye» – 7:36


== Eksterne lenker ==
(en) Easy Action på Discogs 
(en) Easy Action på MusicBrainz 
(en) Easy Action på AllMusic
Orions belte (film)

Orions belte er en norsk action-thriller fra 1985 regissert av Ola Solum. Filmen er lagt til Svalbard midt på 1980-tallet. Tre norske eventyrere oppdager en russisk lyttestasjon og må flykte for livet. Bare en av dem overlever ferden tilbake til fastlandsnorge. Filmen er basert på Jon Michelets roman med samme tittel fra 1977. 
Den regnes som en av de mest vellykkede norskproduserte filmer på 1980-tallet. Parallelt med den norske versjonen ble filmen tatt opp i engelsk-språklig versjon med tittelen Orion's Belt. Produsentene Dag Alveberg og Petter Borgli og filmens regissør Ola Solum hadde ambisjoner om å fenge et internasjonalt kinopublikum. Filmen ble blant annet solgt til både USA og Storbritannia.
Filmen ble finansiert av et kommandittselskap (KS) med hjelp av statsstøtte. Produsentene opprettet kommandittselskapet KS Orion Film AS i samarbeide med skuespillerne. De satset egne penger for å komme i gang. Opplegget ble tilpasset filmbransjen av et meglerfirma som brukte modeller fra shippingindustrien. Denne risikoen måtte selskapet ta fordi den offentlige støtten ikke var nok til et så stort prosjekt.Fraktefartøyet «Sandy Hook» har en sentral rolle i filmen. KS Orion Film AS kjøpte i januar 1984 fraktefartøyet MS «Listein» fra Vestlandet for å benytte det som «Sandy Hook». «Listein» var en svært gammel båt og hadde fortid som lokalrutebåt DS «Haus» fra 1914. Scenene med båten ble spilt inn på Svalbard og i Finnmark (ved Kjøllefjord), der «Sandy Hook» ble senket som en del av handlingen i filmen. Navnet «Sandy Hook» kommer av at Jon Michelet sommeren 1976 arbeidet på et lite fraktefartøy i løsfart rundt Svalbard for å gjøre research til boken Orions belte (som kom ut julen 1977). Dette fraktefartøyet het «Sandsvalen».Filmen ble utgitt på DVD i 2004. Den ble i 2005 gitt ut på nytt etter omfattende restaurering av lyd og bilde ettersom utgivelsen fra 2004 var av dårligere kvalitet. I 2012 ble filmen gitt ut på Blu-ray.


== Mottakelse ==
Da filmen kom på kino i 1985, ble den av filmmagasinet Film & Kino karakterisert som et «brakgjennombrudd for profesjonalisme som vi aldri før har sett innen norsk film».Orions belte ble nominert og vant Amandaprisen i kategorien Beste norske film i 1985. Geir Bøhren og Bent Åserud, som var komponister, fikk også en Amanda-pris for beste filmmusikk. Samme år mottok Orions belte også Filmkritikerprisen.
VGs anmelder ga filmen terningkast fem.


== Litteratur ==
Sølve Skagen (red.) Orions belte fra idé til film 2005 ISBN 82-412-0540-6


== Referanser ==


== Eksterne lenker ==
(en) Orions belte på Internet Movie Database 
(no) Orions belte i Nasjonalbibliotekets filmografi 
(no) Orions belte hos Filmfront 
(sv) Orions belte i Svensk Filmdatabas 
(da) Orions belte i Danmark Nationale Filminstitut 
(nl) Orions belte på MovieMeter 
(en) Orions belte på AllMovie 
(en) Orions belte på Turner Classic Movies 
(en) Orions belte på Rotten Tomatoes 
Filmplakat med «Svalbard Theme»
anmeldelse av Orions belte på Cinerama.no
Bob Ezrin

Bob Ezrin (født 1949 i Toronto, Ontario) er en canadisk musikkprodusent. Han startet sin store karriere da han begynte å produsere de i dag klassiske albumene for Alice Cooper, hvor School's Out og Billion Dollar Babies fremstår som de mest kjente. Han produserte også Lou Reeds store suksessalbum Berlin og var involvert i større prosjekter med artister som Kiss, Pink Floyd og Rod Stewart. I april 2004 ble han valgt inn i Canadian Music Hall of Fame.


== Diskografi ==
Utvalg av viktige album han har medvirket på

Alice Cooper – Love it to Death (1971)
Alice Cooper – Killer (1971)
Alice Cooper – School's Out (1972)
Alice Cooper – Billion Dollar Babies (1973)
Lou Reed – Berlin (1973)
Poco – Crazy Eyes (1973)
Kiss – Destroyer (1976)
Pink Floyd – The Wall (1979)
Kiss – Music from "The Elder" (1981)
David Gilmour – About Face (1984)
Pink Floyd – A Momentary Lapse of Reason (1987)
Kiss – Revenge (1992)
Pink Floyd – The Division Bell (1994)


== Referanser ==


== Eksterne lenker ==
(en) Bob Ezrin på Internet Movie Database 
(en) Bob Ezrin hos The Movie Database 
(en) Bob Ezrin på Discogs 
(en) Bob Ezrin på MusicBrainz 
(en) Bob Ezrin på Songkick 
(en) Bob Ezrin på AllMusic
Jernvare

Jernvare er et generelt uttrykk for å betegne en hard fysisk gjenstand, i gamle dager kalt isenkram etter tysk Eisenkram (Eisen = jern) og -kram, varer av beskjeden verdi. I dansk dagligtale er isenkram fremdeles det vanlige ordet for jernvarer, mens han som selger dette, kalles isenkræmmer.I Rawerts almindeligt Varelexicon defineres isenkram som «saadanne Varer, der ere skikkede til umiddelbart Forbrug, og ere forfærdigede aff de forskjellige Metaller, med Undtagelse af Sølv og Guld; Træ, Horn, Been, samt alle Utensilier af Glas, Porcellain og Steen, Hør, Hamp, Bomuld, Silke, Læder, der paa en eller anden Maade er forbundne med Metal...samt alle Redskaber, der ere bestemte til at bruges ved Forarbeidningen».Jernvare kan for eksempel være fastnøkler, nøkler, hammere, skruer, spikre og liknende verktøy og gjenstander. Jernvarehandleren selger verktøy og redskaper til alle slag yrker og gjøremål.  


== Referanser ==
Glen Buxton

Glen Buxton (født 10. november 1947 i Akron, Ohio i USA, død 19. oktober 1997) var en amerikansk gitarist mest kjent fra rockegruppen Alice Cooper. Etter at gruppen ble oppløst i 1974, prøvde han og tre av de andre i den gamle besetningen seg med et nytt band kalt Billion Dollar Babies. 
Det ble en kortvarig periode med det nye bandet, og musikkverden så lite ham etter det. I 1982 gjorde han gitararbeidet på soloalbumet til vokalisten Buck Dharma fra Blue Öyster Cult. Han var også med å stiftet et band med navn Virgin, og alt som er igjen av dem er en bootleg fra en av deres konserter.I 1997 ble han gjenforent med resten av det opprinnelige Alice Cooper-bandet (foruten artisten Alice Cooper selv), og den 10. oktober samme år spilte de på scenen igjen på nattklubben Area 51 i Arizona. Åtte dager senere, den 18. oktober 1997, døde Glen Buxton av lungebetennelse. Omslagskunsten fra albumet School's Out er innskrevet på Buxtons gravsten.


== Referanser ==


== Eksterne lenker ==
(en) Glen Buxton på Internet Movie Database 
(en) Glen Buxton på Discogs 
(en) Glen Buxton på MusicBrainz 
(en) Glen Buxton på Spotify 
(en) Glen Buxton på Last.fm 
(en) Glen Buxton på AllMusic